Document ID: /roh_data/filtered/fineweb-2-filterrobots_roh.jsonl.gz/26558

L'incendi en Mesolcina dal december passà ha chaschunà gronds donns. Uss èn ins vidlonder da renovar il guaud da protecziun sur Mesocco. Plantas donnegiadas vegnan pinadas e la scorsa sto vegnir fatga giu. Quai cunzunt per evitar ch'il bau scorsa sa derasa anc pli fitg. Quel è numnadamain gia uss fitg present en il guaud e chaschuna donns.
Accessibel miserabel
Cunquai che la regiun cun ils donns n'è accessibla miserabel perquai ch'i è uschè taiss èsi vegnì transportà containers en la regiun per ch'ils lavurers pon gist star l'entir'emna en il lieu. En tut duain las mesiras custar almain 830'000 francs, la gronda part da quels custs surprendan chantun e Confederaziun.
RR actualitad 17:00